Nasdaq á Íslandi fagnar fyrirhuguðum lagabreytingum felast í innleiðingu á reglugerðinni . Viðmiðunarmörk vegna undanþágu frá útgáfu lýsingar verða andvirði 8 milljónum evra í íslenskum krónum samkvæmt frumvarpi um lýsingu verðbréfa sem boðin eru í almennu útboði eða tekin til viðskipta á skipulegum markaði . Viðmiðunarfjárhæðin hækkaði um tæpan helming frá því sem áætlað var í frumvarpsdrögum . Frumvarpið felur í sér innleiðingu á lýsingareglugerð Evrópusambandsins en með því er meðal annars stefnt að því að greiða götu lítilla og meðalstórra fyrirtækja til að fjármagna sig með skuldabréfaútgáfu . Í upphaflegum frumvarpsdrögum var gert ráð fyrir því að viðmiðunarmörkin yrðu 5 milljónir evra í íslenskum krónum . Í einu umsögninni sem barst um frumvarpsdrögin , frá Nasdaq á Íslandi , var sett út á að mörkin væru lægri hér en heimilt er . Hærri þröskuldur myndi auðvelda fyrirtækjum að sækja sér fjármagns á markaði auk þess að í helstu nágrannalöndum Íslands væri miðað við 8 milljón evra markið . Bagalegt væri að hafa sérstakar reglur sem giltu hér á landi um efnið . „ Kauphöllin telur líklegt að almennum útboðum verðbréfa og töku verðbréfa til viðskipta á skipulegum markaði muni fjölga og umfang fjármögnunar í almennum útboðum aukast í kjölfar gildistöku laganna . [...] Meirihluti íslenskra félaga teljast vera lítil og meðalstór fyrirtæki í skilningi reglugerðarinnar og þau sem skráð eru eða ætla að skrá sig á vaxtarmarkað fyrir lítil og meðalstór fyrirtæki gætu nýtt sér einfaldara ferli og kröfur sem gerðar eru vegna smárra útgáfa verðbréfa , “ segir í umsögn Nasdaq á Íslandi um frumvarpið .